钦定古今图书集成/理学汇编/字学典/第011卷 > 《尔雅一》 > 《释言》
## 钦定古今图书集成/理学汇编/字学典/第011卷 > 《尔雅一》 > 《释言》

殷、齐，中也。

《书》曰：“以殷仲春。” 《释地》曰：“岠，齐州以南。”

《斯誃》离也。

齐、陈曰：“斯誃” 见《诗》。

谡、兴，起也。

《礼记》曰：“尸谡。”

《还，复》，返也。

皆回返也

宣、徇，遍也。

皆周遍也

驲、遽，传也。

皆传车驲马之名

蒙、荒，奄也。

奄奄，覆也。皆见《诗》。

告、谒，请也。

皆求请也

肃、噰，声也。

《诗》曰：“肃噰和鸣。”

格、怀，来也。

《书》曰：“格尔众庶” ，怀见《诗》。

畛、底，致也。

皆见诗传

恀、怙，恃也。

今江东呼母为恀

律、遹，述也。

皆叙述也方俗语耳

《俞、畣》，然也。

《礼记》曰：“男唯女俞。” 畣者应也，亦为然。

《豫》《胪》，叙也。

皆陈叙也

《诗》曰：“不尚息焉。”

观指示也。

《国语》曰：“且观之兵。”

“若惠”，顺也。

《诗》曰：“惠然肯来。”

敖怃，傲也。

《礼记》曰：“无怃无敖” ，傲慢也。

幼、鞠，穉也。

《书》曰：“不念鞠子哀。”

逸、愆，过也。

《书》曰：“汝则有逸罚。”

疑休戾也。

戾止也疑者亦止

《疾》《齐》，壮也。

“《壮》壮事” ，谓速也。齐，亦疾。

《悈褊》，急也。

皆急狭

贸、贾，市也。

《诗》曰：“抱布贸丝。”

厞、陋，隐也。

《礼记》曰：“厞用席。” 《书》曰：“扬侧陋。”

遏、遾，逮也。

东齐曰“遏” ，北燕曰“遾” ，皆相及逮。

征、迈，行也。

《诗》曰：“王于出征，迈亦行。”

圮、败，覆也。

谓毁覆

《荐、原》，再也。

《易》曰：“水荐至”，今呼重蚕为。

怃、敉，抚也。

怃，爱抚也。敉，宁见《书》。

《臞脙》，瘠也。

齐人谓“瘠” 为“脙。”

桄，颎，充也。

皆充盛也

屡、昵，亟也。

《亲昵》者亦数，亟亦数也。

靡、罔，无也。

《爽》，差也。爽，忒也。

皆谓“用心差错不专一。”

佴，贰也。

佴次为副贰

剂，翦，齐也。

南方人呼翦刀为“剂刀。”

《饙、馏》，稔也。

今呼。“饭为饙”，饙熟为馏。

媵，将送也。

《左传》曰：以媵秦穆姬。《诗》曰：“远于将之。”

作，造，为也。

餥，糇，食也。

《方言》云：“陈楚之间，相呼食为餥。”

鞠、究，穷也。

皆穷尽也见诗

卤、矜、咸，苦也。

卤。苦地也。可矜怜者亦辛苦，苦即大咸。

干、流，求也。

《诗》曰：“左右流之。”

流，覃也；覃，延也。

皆谓蔓延相被及

佻，偷也。

谓苟且

《潜》，深也。潜深，测也。

测亦水深之别名

谷、鞠，生也。

《诗》曰：“谷则异室。”

啜，茹也。

啜者拾食

《茹，虞》，度也。

皆测度也。《诗》曰：“不可以茹。”

《试式》用也。

见诗书

诰、誓，谨也。

皆所以约勤谨戒众

竞，逐，彊也。

皆自勉彊

御圉，禁也。

禁制

窒，薶，塞也。

谓塞孔穴

黼、黻，彰也

《黼》文如斧，黻文如两己相背。

膺、身，亲也。

谓躬亲

《恺悌》，发也。

发发，行也。《诗》曰：“齐子恺悌。”

《髦士》，官也。

取俊士令居官

“畯”，农夫也。

“今之《啬夫》” 是也。

盖割裂也。

盖未详

邕，支，载也。

皆方俗语亦未详

《諈、诿》，累也。

以事相属累为諈诿

漠、察，清也。

皆清明

庇、庥，荫也。

今俗语呼树荫为“庥。”

谷、履，禄也。

《书》曰：“既富方谷。” 《诗》曰：“福履将之。”

《履》，礼也。

“礼可以履行” 见《易》。

“隐”，占也。

隐度

逆，迎也。

憯，曾也。

发语辞见诗

增益也。

今江东《通言》“增。”

窭，贫也。

谓贫陋

薆，隐也。

谓隐蔽

僾，唈也。

“呜唈短气” ，皆见《诗》。

基，经也。

基业所以自经营

基，设也。

亦为造设

祺，祥也。

谓征祥

祺，吉也。

祥吉之先见

兆，域也。

谓茔界

肇，敏也。

《书》曰：“肇牵车牛。”

挟，藏也。

今江东通言挟

浃，彻也。

谓霑彻

废也。灭也。

亦为灭绝

速，征也。征，召也。

《易》曰：“不速之客。”

琛，宝也。

《诗》云：“来献其琛。”

探，试也。

刺探尝试

髦，选也。

俊士之选

髦，俊也。

《士中之俊》，如毛中之髦。

俾，职也。

使供职

纰，饰也。

谓缘饰见诗

凌，栗也。

凌懅战栗

《栗》，戚也。

战栗者忧戚

蠲，明也。

蠲清明貌

茅，明也。

《左传》曰：“前茅虑无。”

明朗也。

猷，图也。

《周官》曰：“以猷鬼神。” 祇谓图画。

猷，若也。

《诗》曰：“寔命不猷。”

《书》曰：“偁尔戈。”

称，好也。

物称人意亦为好

“《坎律》铨”也。

《易》：“坎卦主法” ，法律皆所以铨量轻重。

《矢》，誓也。

相约誓

舫，舟也。

并两船

泳，游也。

潜行游水底

迨，及也。

东齐曰迨

《冥》，幼也。

幼穉者冥昧

降下也。

佣，均也。

齐等

彊，暴也。

彊梁凌暴

窕，肆也。

轻窕者好放肆

《肆》，力也。

肆极力

俅，戴也。

《诗》云：“戴弁俅俅。”

瘗，幽也。

幽亦薶也

牦，罽也。

毛牦所以为罽

烘，燎也。

谓烧燎

煁，烓也。

“今之三隅灶” ，见《诗》。

陪朝也。

陪位为朝

《康》，苛也。

谓苛刻

樊，藩也。

谓藩篱

赋，量也。

赋税所以评量

粻，粮也。

今江东通言粻

庶，侈也。

庶者众多为奢侈

庶，幸也。

庶几侥幸

“筑”，拾也。

谓拾掇

奘，驵也。

今江东呼大为“驵。” “驵” 犹“麤” 也。

集，会也。

舫，泭也。

水中篺筏

洵，均也。

谓调均

洵，龛也。

未详

逮，遝也。

今荆楚人皆云遝

是，则也。

是事可法则

画形也。

画者为形像

“赈”，富也。

谓隐赈富有

《局》，分也。

谓分部

懠，怒也。

《诗》曰：“天之方懠。”

《僁》，声也。

谓声音

葵，揆也。

《诗》曰：“天子葵之。”

揆，度也。

商度

逮，及也。

惄，饥也。

惄然饥意

谓厚重见左传

猎，虐也。

凌猎暴虐

“土”，田也。

别二名

戍，遏也。

戍守所以止寇贼

“师”人也。

谓人众

硈，巩也。

硈然坚固

弃，忘也。

嚣，闲也。

嚣然闲暇貌

谋，心也。

谋虑以心

献，圣也。

《谥法》曰：“聪明睿智曰献。”

里，邑也。

谓邑居

襄，除也。

《诗》曰：“不可襄也。”

《振》，古也。

《诗》云：“振古如兹。” 犹云久若此。

怼，怨也。

缡，介也。

《缡》者，系也。介犹“阂。”

号，謼也。

今江东皆言謼

《凶》，咎也。

苞，稹也。

今人呼物丛致者为“稹。”

逜，寤也。

相干寤

顁，题也。

题，额也。《诗》曰“麟之定。”

猷、肯，可也。

《诗》曰：“猷来无弃，肯今通言。”

“务”，侮也。

《诗》曰：“外御其务。”

贻，遗也。

相归遗

贸，买也。

广二名

贿，财也。

甲，狎也。

谓习狎

菼，骓也。菼，薍也。

《诗》曰：“毳衣如菼。” 菼，草色如骓，在青白之间。

粲，餐也。

今河北人呼食为“粲。”

《渝》，变也。

谓变易

宜，肴也。

《诗》曰：“与子宜之。”

《夷》，悦也。

《诗》曰：“我心则夷。”

颠，顶也。

头上

“耋”，老也。

八十为耋

𬨎，轻也。

《诗》曰：“德𬨎如毛。”

俴，浅也。

《诗》曰：“小戎俴收。”

绹，绞也。

纠绞绳索

讹，化也。

《诗》曰：“四国是讹。”

跋，躐也。

《诗》曰：“狼跋其胡。”

疐，跲也。

《诗》曰：“载疐其尾。”

烝，尘也。

人众所以生尘埃

戎，相也。

相佐助

饫，私也。

宴饮之私

孺，属也

谓亲属

《幕》，暮也。

幕然暮夜

煽，炽也。炽，盛也。

“互相训煽” ，义见《诗》。

柢，本也。

谓根本

窕，闲也。

窈窕闲隙

沦，率也。

相率使

《罹》，毒也。

忧思惨毒

检，同也。

模范同等

邮，过也。

道路所经过

逊，遁也。

谓逃去

毙，踣也。

前覆

偾，僵也。

却偃

畛，殄也。

谓殄绝

曷，盍也。

盍何不

虹，溃也。

谓溃败

暗也。

然，冥貌。

胶也。

《胶黏》。

孔，甚也。厥，其也。戛，礼也。

谓常礼

阇，台也。

城门台

囚，拘也。

谓拘执

攸，所也。展，适也。

得自申展皆适意

郁气也。

郁然气出

宅，居也。

休，庆也。

祈，叫也。

“祈祭” 者叫呼而请事。

濬，幽深也。

濬亦深也

哲，智也。

弄，玩也。

《尹》，正也。

谓官正也

皇、匡，正也。

《诗》曰：“四国是皇。”

服，整也。

服御之令齐整

聘，问也。

见穀梁传

《愧》，惭也。

《殛》，诛也。

《书》曰：“鲧则殛死。”

克，能也。翌，明也。

《书》曰：“翌日乃瘳。”

讻，讼也。

言讻𫍢

晦，冥也。奔，走也。逡，退也。

《外传》曰：“已复于事而逡。”

疐，仆也。

顿踬倒仆

亚，次也。谂，念也。

相思念

届，极也。

有所限极

《弇》，同也。

《诗》曰：“奄有龟蒙。”

弇，盖也。

谓覆盖

《恫》，痛也。

《诗》曰：“神罔时恫。”

握，具也

谓备具

振，讯也。

振者奋迅

阋，恨也。

相怨恨

《越》，扬也。

谓发扬

对，遂也。

《诗》曰：“对扬王休。”

毁火也。

《诗》曰：“王室如毁” ，毁齐人语。

懈怠也。

宣，缓也。

谓宽缓

“遇”，偶也。

偶尔相值遇

曩，曏也。

《国语》曰：“曩而言戏也。”

偟，睱也。

《诗》曰：“不遑启处。”

《宵》，夜也。

懊，忨也。

谓爱忨

愒，贪也。

谓贪羡

搘，拄也。

相搘拄

裁，节也。并，并也。

《诗》曰：“并坐鼓瑟。”

卒，既也。

既已

慒，虑也。

谓谋虑也

将，资也。

谓资装

黹，紩也。

今人呼缝紩衣为“黹。”

递，迭也。

更迭

矧，况也。

譬况

廪，廯也。

或说云“即仓廪” ，所未详。

逭，逃也。

亦见礼记

讯，言也。

相问讯

间，伣也。

《左传》谓之“谍” ，今之细作也。

沄，沆也。

水流漭沆

“干”，捍也。

相捍卫

趾，足也。

足脚

剕，刖也。

断足

襄，驾也。

《书》曰：“怀山襄陵。”

沗，辱也。燠，煖也。

今江东通言燠

块，堛也。

土块也。《外传》曰。枕由以堛。

《将》，齐也。

谓分齐也。《诗》曰：“或肆或将。”

餬，𫗴也。

糜也

启，跪也。

小跽

矏，密也。

谓致密

开，辟也。

《书》曰：“辟四门。”

袍，襺也。

《左传》曰：“重襺衣裘。”

障，畛也。

谓壅障

䩄，姡也。

面姡然

鬻，糜也。

淖糜

谓迟缓

翿，纛也。

今之羽葆幢

纛，翳也。

舞者所以自蔽翳

隍，壑也。

城池空者为壑

芼，搴也。

谓拔取菜

典，经也。威，则也。

威仪可法则

苛，妎也。

烦苛者多嫉妎

“芾”，小也。

芾者小貌

迷惑也。狃。复也。

狃伏复为

逼。迫也。《般》。还也。

《左传》曰：“般马之声。”

《班》，赋也。

谓布与

济，渡也。济，成也。济，益也。

所以广异训，各随事为义。

缗，纶也。

《诗》曰：“维丝伊缗。” 缗，绳也，江东谓之纶。

辟，历也。

未详

漦，盝也。

漉漉出涎沫

宽，绰也。

谓宽裕也

衮，黻也。

衮衣有黻文

“皇”，华也。

《释草》曰：“葟，华荣。”

昆，后也。

谓先后方俗语

弥，终也。

终竟也。